ખેર, સંસ્કૃત શું કહે છે? પ્રણય. જે શબ્દને આપણે ગુજરાતીઓ કે ભારતીયોએ ફક્ત પ્રેમ પૂરતો બાંધી દીધો છે. કેમ એવું? ગુજરાતી-ભારતીય કેવા એ બધું જવા દો, ભારતીયોમાં તો આપણા સિવાય આતંકવાદી, નક્સલવાદી જેવા ઘણા આવી જાય. પ્રણય શબ્દમાં પ્રાણ મુખ્ય છે. જેનામાં પ્રાણ હોય એ પ્રાણી જ્યારે પ્રણામ કરે ત્યારે સમજવું કે પ્રણય છે. સહજ સ્વીકાર ‘ને સક્રિય સમર્પણની જોઇન્ટ પ્રોસેસ છે, પણ એ શબ્દ જવા દો. એમાં પ્રાણ ‘ને પ્રણામ એવું છે એટલે પાછું હિન્દુ હિન્દુ થાય! અને આમ પણ કોને નમસ્કાર, વંદન અને પ્રણામમાં કોઈ ફર્ક દેખાય છે?!